पाएं अपने शहर की ताज़ा ख़बरें और फ्री ई-पेपरडाउनलोड करें
सदर थाना क्षेत्र के महुलिया गांव निवासी रानी देवी को ससुराल वालों ने मारपीट करते हुए दो बेटियों के साथ घर से बाहर निकाल दिया। महिला जब न्याय के लिए आठ अप्रैल को सदर थाना स्थित महिला थाने में पहुंची तो पहले महिला से आवेदन मांगा गया। फिर महिला पुलिस पदाधिकारियों ने यह कहते हुए घर जाने को कहा कि जाओ पुलिस कार्रवाई करेंगी। दो दिनों तक जब पुलिस घर नहीं पहुंची तो महिला पुन: थाना पहुंची। महिला के अनुसार वहां पुलिस पदाधिकारी ने पहले तो उसे डांटा। उसके बाद पांच हजार रुपए देने की बात कही।
न्याय के लिए महिला ने पांच हजार रूपए भी दिए। पर पुलिस घटना की जांच करने आज तक नहीं पहुंची। जब महिला पुलिस पदाधिकारी से रानी ने कहा कि पैसा लेने के बाद भी मुझे न्याय क्यो नहीं मिल रहा है तो महिला पुलिस पदाधिकारी ने थाने से चले जाने को कहा। रानी ने बताया कि लगातार ससुराल वाले किसी न किसी बात लेकर मारपीट करते रहते है। साथ ही घर से निकल जाने की धमकी देते है। पिछले दस दिनों से न्याय के लिए दर-दर भटक रहे है। महिला ने बताया की दो बेटियों में एक की तबीयत भी खराब है।उसके बाद भी किसी तरह दो बेटियों के साथ यहा-वहां रहने को विवश है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn